Žagatas (Kalncempji vald)
Žagatas (kohalikus murdes ka Žogotas) on küla (skrajciems ehk hajaküla) Lätis Alūksne piirkonnas Kalncempji vallas. Žagatas asub valla lõunaosas merepinnast 142 meetri kõrgusel. Küla jääb valla keskusest Kalncempjist 3, piirkonna keskusest Alūksnest 20 ja Riiast 199 kilomeetri kaugusele. Külas asuvad kohaliku kaitse all olevad Žagatase muinaskalmed. Aastal 2007 oli külas üks elanik.